Viktor Navorski (Tom Hanks) on Ida-Euroopa turist, kes avastab New Yorki jõudes, et teda ei lasta USA-sse, sest tema kodumaal toimus vahepeal riigipööre ning ta on seeläbi inimene eikuskilt. Ta peab jääma elama JFK rahvusvahelise lennujaama terminali,  kuni sõda ta kodumaal läbi saab.    Nädalatest saavad kuud ning Viktor leiab lennujaama kirevas miniuniversumis endale uued sõbrad ja kohtab hulgaliselt absurdi, lahkust ja vastutulelikkust, aga ka inimlikku rumalust ja bürokraatiat, tänu julgeolekuametnik Frank Dixonile (Stanley Tucci), kelle jaoks pole Navorski muud, kui tüütu viga asjaajamises, mis tuleks võimalikult kiiresti kõrvaldada. Viktori õnneks ei puudu terminalis ka romantika. Seda toob tema ellu stjuardess Amelia (Catherine Zeta-Jones),  kellega nad pidevalt juhuslikult kohtuvad.    "Terminal" on südamlik komöödia, mille lavastajaks Oscari-võitja Steven Spielberg ("Püüa kinni, kui suudad") ning peaosas Oscari-võitja Tom Hanks ("Ladykillers"). Lisaks talle teevad kaasa Oscari-võitja Catherine Zeta-Jones ("Chicago"), Stanley Tucci ("Road to Perdition"), Chi McBride ("Mina, robot"), Diego Luna ("Y Tu Mamá También"), Kumar Pallana ("Tenenbaumid") jt.